Portlandsmosen i Lille Vildmose skæmmes i stigende grad af affald.

- Det er rent ud sagt noget forbandet svineri, ordene kommer fra Søren Hansen der er skovfoged. Problemet med folk der læsser deres affald af gamle havemøbler, computere og plastik er taget til på det seneste. Søren Hansen mener, at problemet med affaldet er taget til , efter at genbrugspladsen i Mou er blevet nedlagt. Danmarks Naturfredningsforening tyvstarter deres landsdækkende affaldsindsamling i morgen fredag i Mou. Her vil elever fra Mou Skole samle affald i udkanten af Vildmosen. Portlandsmosen er en del af Lille Vildmose, som er Danmarks største fredede landområde.